open-index/open-wikipedia-markdown huggingface dataset:
วัดรอยพระพุทธบาทภูสิงห์

**วัดรอยพระพุทธบาทภูสิงห์** เดิมชื่อวัดบ้านศาลา ตั้งอยู่ที่บ้านศาลา ตำบลโคกตาล อำเภอภูสิงห์ จังหวัดศรีสะเกษ

วัดรอยพระพุทธบาทภูสิงห์ตั้งวัดเมื่อวันที่ 20 เมษายน พ.ศ. 2550 การประชุมมหาเถรสมาคม ครั้งที่ 24/2559 เมื่อวันที่ 10 พฤศจิกายน 2559 มีมติให้เปลี่ยนชื่อวัดบ้านศาลาเป็น “วัดรอยพระพุทธบาทภูสิงห์" เนื่องจากชื่อซ้ำกับวัดบ้านศาลา อำเภอขุขันธ์ ทำให้การติดต่อสื่อสารผิดพลาด และเป็นชื่อที่ประชาชนรู้จักเรียกขานมาเป็นระยะเวลายาวนาน

บริเวณวัดรอยพระพุทธบาทภูสิงห์ ปรากฏรอยพระบาทข้างขวาขนาดใหญ่ในเนื้อหินทรายค้นพบเมื่อปี พ.ศ. 2525 มีความลึก 5 ซม. ยาว 1.47 ม. กว้าง 57 ซม. ที่กลางพระบาทเป็นรูปตราธรรมจักร รอยพระบาทภูสิงห์มีลักษณะตามธรรมชาติของการเหยียบยุบลงไปในเนินหินคล้ายการกดเท้าย่ำตมเรียบเสมอกันทั้งฝ่าพระบาท ไม่ได้เกิดจากการแกะสลักลงไปในเนินหิน ในปี พ.ศ. 2535 กรมศิลปากรนครราชสีมาได้ทำการตรวจสอบรอยพระพุทธบาทนี้ กรมศิลปากรสันนิษฐานว่าน่ามีอายุประมาณ 1,200–1,400 ปี อยู่ในช่วงสมัยทวารวดี บริเวณใกล้เคียงรอยพระพุทธบาทมีบ่อน้ำศักดิ์สิทธิ์ที่เกิดขึ้นเองตามธรรมชาติ บรรยากาศโดยรอบวัดเงียบสงบ อยู่ท่ามกลางธรรมชาติป่าไม้เบญจพรรณใกล้กับเทือกเขาพนมดงรักชายแดนไทย - กัมพูชา

## อ้างอิง

รอยพระพุทธบาทภูสิงห์
กรอตตาอัซซูร์รา

**กรอตตาอัซซูร์รา** () หรือ **ถ้ำลอดสีน้ำเงิน** () เป็นถ้ำในทะเลบนชายฝั่งของเกาะกาปรี ทางใน้ของประเทศอิตาลี แสงอาทิตย์ที่ส่องผ่านโพรงใต้น้ำและสะท้อนแสงผ่านน้ำทะเลทำให้เกิดสีน้ำเงินสะท้อนภายในโพรงถ้ำ ถ้ำมีความยาวราว 50 เมตรเข้าไปในหน้าผาจากผิวด้านนอก และมีความลึก  พื้นถ้ำเป็นทราย

ปากถ้ำมีความสูงสองเมตรและอาจเหลือเพียงหนึ่งเมตรหากน้ำขึ้นสูง ทำให้การเข้าไปภายในถ้ำจะทำได้ต่อเมื่อน้ำลงและไม่มีคลื่นลมในทะเล ในปี 2011 เคยมีนักท่องเที่ยวคนหนึ่งประสบอุบัติเหตุได้รับบาดเจ็บบริเวณคอขณะกำลังมุดเข้าถ้ำ จากการตรวจสอบในภายหลังพบว่าคนนำเรือได้นำเรือเข้าไปในระหว่างที่มีน้ำขึ้นสูง  

มีข้อบังคับไม่อนุญาตให้ว่ายน้ำภายในถ้ำเด็ดขาด

## ประวัติศาสตร์
ในสมัยโรมัน ถ้ำโพรงนี้เคยถูกใช้เป็นสระว่ายน้ำส่วนตัวของติแบริอุส รวมถึงเป็นวิหารทะเล มีการค้นพบเทวรูปของเนปจูนและไทรทัน ในพื้นของถ้ำโพรงในปี 1964 ปัจจุบันย้ายไปจัดแสดงอยู่ที่อานากาปรี นอกจากนี้ยังมีการค้นพบฐานเทวรูปอีกจำนวนหนึ่งบนพื้นถ้ำในปี 2009 พลินีผู้อาวุโส นักประวัติศาสตร์ยุคโรมัน อธิบายถ้ำโพรงนี้ว่าเต็มไปด้วยไทรทันกำลัง "เล่นบนเปลือกหอย" จึงเป็นไปได้ว่าเทวรูปไทรทันที่ค้นพบในปี 1964 นั้นอาจเป็นรูปปั้นเดียวกับที่ปลินีผู้พี่เคนเห็นและบันทึกไว้ในศตวรรษที่ 1

ด้านหลังของถ้ำหลักมีทางเชื่อมต่อสามทางไปยังซาลาเดย์โนมี (Sala dei Nomi) หรือ "ห้องแห่งนาม" ภายในมีการสลักชื่อของผู้ที่เดินทางมาเยือนถ้ำนี้ตลอดเวลาหลายศตวรรษ และยังมีทางเชื่อมอีกสองทางที่นำทางลึกลงไปในหน้าผา เข้าใจกันว่าเป็นทางเดินไปยังวังของจักรพรรดิติแบริอุส แต่ต่อมาก็ค้นพบว่าตรงปลายค่อย ๆ แคบลงและเป็นทางตัน ลักษณะที่อาจพบได้เป็นการกัดเซาะตามธรรมชาติ

## อ้างอิง

## แหล่งข้อมูลอื่น

* Grotta Azzurra 
* The Virtual Cave: Seacaves
เอสแฟนด์ (เทศมณฑลแอนแบรอบอด)

**เอสแฟนด์** () เป็นหมู่บ้านในตำบลแนร์เกซอน อำเภอเจบอลบอเรเซโจนูบี เทศมณฑลแอนแบรอบอด จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 240 คนใน 45 ครัวเรือน

## อ้างอิง
Aenictus idoneus

***Aenictus idoneus*** เป็นชนิดของมดทหารสีน้ำตาลที่พบในประเทศอินโดนีเซีย

## อ้างอิง

หมวดหมู่:วงศ์ย่อยมดเสี้ยนดิน
หมวดหมู่:อันดับ Hymenoptera ในทวีปเอเชีย
โทนี

**โทนี** สามารถหมายถึง
* โทนี (ชื่อ) - ชื่อต้นของบุคคล
* โทนี ฮอว์ก - นักสเกตบอร์ดชาวอเมริกัน
* คาวาซากิ คิ-61 - เครื่องบินขับไล่ของจักรวรรดิญี่ปุ่น

## ตัวละครในบันเทิงคดี
* โทนี สตาร์ก - ตัวละครในมาร์เวลคอมิกส์
* โทนี มอนตานา - ตัวละครจากหนังเรื่องสการ์เฟซ

หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:ชื่อเล่น
หมวดหมู่:นามสกุล
Aenictus hilli

***Aenictus hilli*** เป็นชนิดของมดทหารสีน้ำตาลอ่อนที่พบในประเทศออสเตรเลีย โดยเป็นตัวอย่างเดียวที่พบในมาแลนดา รัฐควีนส์แลนด์

## อ้างอิง

หมวดหมู่:วงศ์ย่อยมดเสี้ยนดิน
หมวดหมู่:มดในประเทศออสเตรเลีย
พริตตีซาเวจ

"**พริตตีซาเวจ**" () เป็นเพลงของเกิร์ลกรุปเกาหลีใต้ แบล็กพิงก์ จากอัลบั้มเกาหลีเปิดตัว *[[ดิอัลบั้ม (อัลบั้มแบล็กพิงก์)|ดิอัลบั้ม]]* ออกจำหน่ายเมื่อวันที่ 2 ตุลาคม ค.ศ. 2020 ผ่านสังกัดวายจีและอินเตอร์สโคป เพลงเขียนโดยเท็ดดี, แดนนี ช็อง, ลอเรน และวินซ์ โดยมีเท็ดดีดูแลการผลิต ร่วมกับ 24, อาร์. ที และเบกกา บูม เนื้อเพลงเหน็บแนมเกี่ยวกับความคิดเห็นของผู้อื่นที่มีต่อแบล็กพิงก์ 

"พริตตีซาเวจ" ติดใน 100 อันดับแรกในออสเตรเลีย แคนาดา มาเลเซีย นิวซีแลนด์ สิงคโปร์ และเกาหลีใต้ ถึงแม้เพลงจะไม่ได้เข้าชาร์ต''บิลบอร์ด'' ฮอต 100 แต่ก็สามารถเปิดตัวที่อันดับ 21 บนชาร์ตบับบลิงอันเดอร์ฮอต 100 

ในการส่งเสริมเพลง "พริตตีซาเวจ" แบล็กพิงก์แสดงเพลงนี้ร่วมกับ "เลิฟซิกเกิลส์" ในรายการเพลงเกาหลีใต้หลายรายการ ซึ่งรวมถึง *[[โชว์! มิวสิกคอร์]]* และ *[[อินกีกาโย]]* และยังแสดงในรายการ *[[เดอะเลตเลตโชว์วิธเจมส์คอร์เดน]]* อันเป็นการแสดงตัวอย่างสำหรับคอนเสิร์ตไลฟ์สตรีมของพวกเธอที่ชื่อ เดอะโชว์

## เบื้องหลังและการส่งเสริม
"พริตตีซาเวจ" ได้รับการยืนยันพร้อมกับรายชื่อเพลงของอัลบั้มในวันที่ 28 กันยายน ค.ศ. 2020 หลังอัลบั้มออกจำหน่าย แบล็กพิงก์แสดงเพลง "พริตตีซาเวจ" กับ "เลิฟซิกเกิลส์" ในรายการเพลงและวาไรตีอื่น ๆ ตามมาในเดือนตุลาคม โดยถูกแสดงครั้งแรกในรายการ *[[มิวสิกคอร์]]* เมื่อวันที่ 10 ตุลาคม และ *[[อินกีกาโย]]* อีกหนึ่งครั้งในวันถัดมา 

แบล็กพิงก์ยังให้สัมภาษณ์กับเจมส์ คอร์เดน ในรายการ *[[เดอะเลตเลตโชว์วิธเจมส์คอร์เดน]]* เพื่อเป็นส่วนหนึ่งของการประชาสัมพันธ์คอนเสิร์ตเสมือนจริง เดอะโชว์ ในสหรัฐ และได้แสดงเพลงนี้เป็นตัวอย่างสำหรับคอนเสิร์ตดังกล่าวอีกด้วย 

"พริตตีซาเวจ" ฉบับภาษาญี่ปุ่นถูกบรรจุเป็นส่วนหนึ่งของ *ดิอัลบั้มเจแปนเวอร์* ซึ่งวางจำหน่ายในวันที่ 3 สิงหาคม ค.ศ. 2021

## การวางองค์ประกอบเพลง

"พริตตีซาเวจ" เขียนโดยเท็ดดี, แดนนี ช็อง, ลอเรน และวินซ์ โดยมีเท็ดดีควบคุมการผลิต ร่วมกับ 24, อาร์. ที และเบกกา บูม ความยาว 3 นาที 19 วินาที เป็นเพลงแนวแทร็ปที่มี "เสียงร้องแบบหลอกหลอนและจังหวะสแตกคาโตที่เอาแน่เอานอนไม่ได้" เนื้อเพลงถูกตีความว่าเป็น "การชูนิ้วกลางให้แก่กลุ่มที่พวกเธอเกลียดชัง" และพูดถึงความสำเร็จของวงที่แตกต่างไปจากผู้อื่น

## การตอบรับ
เพลงได้รับการตอบรับอย่างดีจากนักวิจารณ์เพลง เจสัน ลิปชอตซ์ จากนิตยสาร *[[บิลบอร์ด]]* เลือกให้ "พริตตีซาเวจ" เป็นเพลงที่ดีที่สุดในอัลบั้มและหนึ่งในเพลงที่ดีที่สุดของแบล็กพิงก์

## ผู้มีส่วนร่วมทำเพลง
ดัดแปลงจากไทดัลและเว็บไซต์ทางการของวง
* แบล็กพิงก์ – เสียงร้อง
* เท็ดดี – โปรดิวซ์ เขียนเพลง ประพันธ์ดนตรี เรียบเรียง
* 24 – โปรดิวซ์ ประพันธ์ดนตรี เรียบเรียง
* อาร์. ที – โปรดิวซ์ ประพันธ์ดนตรี เรียบเรียง
* เบกกา บูม – ประพันธ์ดนตรี
* แดนนี ช็อง – เขียนเพลง
* ลอเรน – เขียนเพลง
* วินซ์ – เขียนเพลง
* เจสัน โรเบิตส์ – ผสมเสียง

## การปรากฏบนสื่อ
"พริตตีซาเวจ" ถูกใช้เป็นเพลงประกอบภาพยนตร์ของเน็ตฟลิกซ์เรื่อง *[[แด่ชายทุกคนที่ฉันเคยรัก: ชั่วนิจนิรันดร์]]* และละครโทรทัศน์จากประเทศบราซิลเรื่อง *[[Quanto Mais Vida, Melhor!]]* นอกจากนั้นวงดนตรีเกาหลีใต้ ไอคอน ยังนำมาเขียนเนื้อเพลงใหม่และตั้งชื่อว่า "คลาสซีซาเวจ" (Classy Savage) โดยมีลิซ่าเป็นแขกรับเชิญในรายการ *[[คิงดัม: เลจันดรีวอร์]]* ทางช่องเอ็มเน็ตใน ค.ศ. 2021

## ชาร์ต

### รายสัปดาห์

### รายเดือน

## อ้างอิง

หมวดหมู่:เพลงของแบล็กพิงก์
หมวดหมู่:เพลงในปี พ.ศ. 2563
หมวดหมู่:เพลงที่ประพันธ์คำร้องโดยเท็ดดี พัก
เอเอฟซีแชมเปียนส์ลีก 2022 รอบคัดเลือกเพลย์ออฟ

**เอเอฟซีแชมเปียนส์ลีก 2022 รอบคัดเลือกเพลย์ออฟ** จะลงเล่นตั้งแต่วันที่ 8 ถึง 15 มีนาคม พ.ศ. 2565 ทั้งหมด 16 ทีมจะเข้าร่วมในรอบคัดเลือกเพลย์ออฟที่จะตัดสินหาแปดทีมที่เหลือจาก 40 พื้นที่ในรอบแบ่งกลุ่ม ของเอเอฟซีแชมเปียนส์ลีก 2022

## ทีม
14 ทีมด้านล่างนี้ จะแบ่งแยกออกเป็นสองโซน (โซนตะวันตกและโซนตะวันออก) จะเข้าสู่รอบคัดเลือกเพลย์ออฟ ประกอบไปด้วยสองรอบ:
*2 ทีมเข้าสู่ในรอบเบื้องต้น
*12 ทีมเข้าสู่ในรอบเพลย์ออฟ

## รูปแบบ

ในรอบคัดเลือกเพลย์ออฟแต่ละคู่จะลงเล่นในนัดเดียว การต่อเวลาพิเศษและการดวลลูกโทษจะถูกนำมาใช้ตัดสินหาทีมชนะเลิศในกรณีที่จำเป็น.

## ตารางการแข่งขัน
ตารางการแข่งขันของแต่ละรอบเป็นไปดังต่อไปนี้.

## สายการแข่งขัน

สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่ม แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.

### เพลย์ออฟ ตะวันตก 1
*** [[สโมสรฟุตบอลอัตตะอาวูน|อัตตะอาวูน]]** จะได้ผ่านเข้าสู่ กลุ่ม ดี.

### เพลย์ออฟ ตะวันตก 2
*** [[สโมสรฟุตบอลนะซาฟ|นะซาฟ ควาร์ชี]]** จะได้ผ่านเข้าสู่ กลุ่ม อี.

### เพลย์ออฟ ตะวันตก 3

*** [[สโมสรฟุตบอลชาร์จาห์|ชาร์จาห์]]** จะได้ผ่านเข้าสู่ กลุ่ม เอ.

### เพลย์ออฟ ตะวันออก 1
*** [[สโมสรฟุตบอลซิดนีย์|ซิดนีย์ เอฟซี]]** จะได้ผ่านเข้าสู่ กลุ่ม เอช.

### เพลย์ออฟ ตะวันออก 2
*** [[วิสเซล โคเบะ]]** จะได้ผ่านเข้าสู่ กลุ่ม เจ.

### เพลย์ออฟ ตะวันออก 3
*** [[สโมสรฟุตบอลอุลซันฮุนได|อุลซันฮุนได]]** จะได้ผ่านเข้าสู่ กลุ่ม ไอ.

### เพลย์ออฟ ตะวันออก 4
*** [[สโมสรฟุตบอลแทกู|แทกู เอฟซี]]** จะได้ผ่านเข้าสู่ กลุ่ม จี.

## รอบเบื้องต้น
### สรุปผลการแข่งขัน
ทั้งหมดสี่ทีมจะลงเล่นในรอบเบื้องต้น


|+โซนตะวันออก

|}

### โซนตะวันออก

## รอบเพลย์ออฟ
### สรุปผลการแข่งขัน
ทั้งหมด 14 ทีมที่ลงเล่นในรอบเพลย์ออฟ: 12 ทีมที่เข้าสู่ในรอบนี้ และสองทีมผู้ชนะของรอบเบื้องต้น.


|+โซนตะวันตก

|}

|+โซนตะวันออก

|}

### โซนตะวันตก

### โซนตะวันออก

## หมายเหตุ

## อ้างอิง

## แหล่งข้อมูลอื่น
*

หมวดหมู่:เอเอฟซีแชมเปียนส์ลีก 2022
วัดสรรพยาวัฒนาราม

**วัดสรรพยาวัฒนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำเจ้าพระยา ในตำบลสรรพยา อำเภอสรรพยา จังหวัดชัยนาท

วัดสรรพยาวัฒนาราม เดิมชื่อว่า **วัดเสาธงหิน** หรือ **วัดวังหิน** เดิมก่อนนี้บริเวณหน้าวัดเป็นวังน้ำวนน้ำหมุนเป็นเกลียวเหมือนเสาหิน ตั้งวัดเมื่อ พ.ศ. 2410 มีหลวงพ่อเขียวเป็นเจ้าอาวาสรูปแรก (พ.ศ. 2415–2435) ภายหลังเปลี่ยนชื่อมาเป็น "วัดสรรพยาวัฒนาราม" เมื่อ พ.ศ. 2495 ปีมะเส็ง ได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2500

อาคารเสนาสนะที่สำคัญ ได้แก่ วิหารน้อยก่ออิฐถือปูน สันนิษฐานว่าสร้างขึ้นราว พ.ศ. 2435–2465 ขนาด 4 ห้อง กว้าง 5.00 เมตร ยาว 11.50 เมตร (รวมเฉลียงด้านหลัง) และลดชั้นที่ด้านหลังมีเสาร้าง ส่วนด้านหน้าก่อเป็นซุ้มโค้งรูปกลีบบัว มีประติมากรรมปูนปั้น เรียกว่า *พระฉาย* เป็นองค์พระพุทธเจ้าประทับยืนปางถวายเนตร พร้อมพระอัครสาวก 2 องค์ หลังคามุงกระเบื้องดินเผาหางแหลมไม่เคลือบ สันและหลบกระเบื้องหลังคาเป็นปูนปั้น หน้าบันด้านหน้าเป็นปูนปั้นประดับเครื่องถ้วย หน้าบันด้านหลังเป็นไม้แนบกระดานตีตั้ง ผนังด้านหลังก่ออิฐถือปูนปั้นสูงจรดอกไก่ พื้นภายนอกและภายในปูอิฐขนาดใหญ่ทับหน้าด้วยปูนทรายภายในอาคารห้องสุดท้ายทำฐานชุกชีประดิษฐานพระพุทธรูปประทับนอนหงายในหีบพระบรมศพ โดยพระบาทยืนพ้นหีบออกมาที่ปลายพระบาท ชาวบ้านเรียกว่า *ปางแหย่เท้า* มีพระมหากัสสปะ ซึ่งเป็นพระอรหันต์สาวกและพระสาวกรวมอีก 4 รูป นั่งกราบสักการะอยู่ปลายพระบาท

## อ้างอิง

สรรพยาวัฒนาราม
หมวดหมู่:โบราณสถานในจังหวัดชัยนาท
หมวดหมู่:สิ่งก่อสร้างในอำเภอสรรพยา
วัดท่าโพธิ์ (จังหวัดสุราษฎร์ธานี)

**วัดท่าโพธิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดไชยา อำเภอไชยา จังหวัดสุราษฎร์ธานี

วัดท่าโพธิ์ หรือ **วัดใหม่ท่าโพธิ์** ไม่ปรากฏว่าสร้างขึ้นเมื่อใด แต่เป็นวัดร้างจนถึง พ.ศ. 2496 ก่อนที่จะรวมวัดท่าโพธิ์เข้ากับวัดใหม่ชลธารที่อยู่ฝั่งตรงข้ามถนนแล้วเรียกว่า "วัดท่าโพธิ์" อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1425 ได้รับพระราชทานวิสุงคามสีมาเมื่อ พ.ศ. 1575 สถาปัตยกรรมที่หลงเหลืออยู่ สันนิษฐานว่าสร้างราวพุทธศตวรรษที่ 24–25

อาคารเสนาสนะที่สำคัญ ได้แก่ อุโบสถที่ได้รับการบูรณะครั้งใหญ่เมื่อ พ.ศ. 2497  อุโบสถมีมุขประเจิดยื่นออกทั้งหน้าหลัง บริเวณหน้าบันเรียบไม่มีลาย โดยรอบทั้ง 8 ทิศ มีใบเสมาทั้งเก่าและใหม่อยู่รวมกัน โดยใบเสมาใหม่สร้างขึ้นเมื่อ พ.ศ. 2499 เครื่องบนมีลักษณะเช่นเดียวกับวัดจำปา ภายในอุโบสถประดิษฐานพระพุทธรูปปางมารวิชัยทำจากหินทรายแดงเป็นพระประธาน ด้านหลังอุโบสถมีเจดีย์ 4 องค์ ทั้งองค์ที่ยังสมบูรณ์และชำรุด โดยองค์ที่ยังเหลือเค้าโครงนั้นเป็นเจดีย์ทรงปราสาท และมีศาลาการเปรียญ และหอไตร นอกจากนั้นยังพบแผ่นหินที่สันนิษฐานว่าน่าจะเป็นป้ายหลุมศพของชาวจีน 1 ชิ้น และชิ้นส่วนหินทรายเป็นแท่งกลมยาวอีก 2 ชิ้น

ส่วนวัดใหม่ชลธารที่ถูกยุบรวม พบโบราณวัตถุ เช่น องค์และฐานเทวรูป ศิลา 3 องค์ เศียรเทวรูปศิลา 1 เศียร วัดตั้งติดกับโรงเรียนสารภีอุทิศ มีอาคารกุฎิไม้บริเวณที่เคยพบโบราณวัตถุถูกทำลายหมดแล้ว

## อ้างอิง

ท่าโพธิ์
หมวดหมู่:โบราณสถานในจังหวัดสุราษฎร์ธานี
วัดหลวงสุมังคลาราม

**วัดหลวงสุมังคลาราม** พระอารามหลวงชั้นตรี ชนิดสามัญ ตั้งอยู่ในตำบลเมืองใต้ อำเภอเมืองศรีสะเกษ จังหวัดศรีสะเกษ สร้างเมื่อ พ.ศ. 2328 ได้รับพระราชทานวิสุงคามสีมาเมื่อ พ.ศ. 2486 และยกฐานะขึ้นเป็นพระอารามหลวงชั้นตรี ชนิดสามัญเมื่อวันที่ 24 สิงหาคม พ.ศ. 2524

วัดหลวงสุมังคลารามเดิมชื่อ " วัดศรีสุมังค์ " พระยาวิเศษภักดีศรีนครลำดวน (ชม) เจ้าเมืองศรีสะเกษ สร้างขึ้นเมื่อ พ.ศ. 2328 เพื่อเป็นอนุสรณ์แก่บิดาคือพระยารัตนวงษา (อุ่น) เจ้าเมืองศรีสะเกษคนแรกที่ขอแยกเมืองออกจากเมืองขุขันธ์ มาตั้งที่เมืองศรีสะเกษ (*เมืองศีร์สระเกษ*)  ปัจจุบันเป็นที่ประดิษฐานพระบรมสารีริกธาตุและพระวิเศษมิ่งเมืองพระพุทธรูปทองสัมฤทธิ์ที่สร้างขึ้นพร้อมกับการสร้างเมืองศรีสะเกษ ในอดีตวัดหลวงสุมังคลารามเป็นสถานที่ที่ใช้ประกอบพิธีถือน้ำพิพัฒน์สัตยาของเจ้าเมือง และข้าราชการกรมการเมืองในสมัยก่อน

## อ้างอิง

หลวงสุมังคลาราม
หลวงสุมังคลาราม
เทศบาลตำบลป่าโมก

**เทศบาลตำบลป่าโมก** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางปลากด และพื้นที่ทั้งหมดของตำบลป่าโมก ในอำเภอป่าโมก จังหวัดอ่างทอง ได้รับการจัดตั้งเป็นเทศบาลโดยยกฐานะท้องถิ่นตำบลป่าโมกทั้งหมดขึ้นเป็นเทศบาลตำบลใน พ.ศ. 2483  ซึ่งถือว่าเป็นเทศบาลตำบลแห่งแรกของจังหวัดอ่างทอง ต่อมาในปี พ.ศ. 2490 ได้แบ่งพื้นที่เทศบาลฝั่งขวาของแม่น้ำเจ้าพระยาของตำบลป่าโมก จัดตั้งขึ้นเป็นตำบลบางปลากด ทำให้เทศบาลครอบคลุมพื้นที่ทั้งหมดของตำบลบางปลากดด้วย ปัจจุบันในเขตเทศบาลมีประชากร 8,898 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอป่าโมก อยู่ห่างจากศาลากลางจังหวัดอ่างทองประมาณ 14.5 กิโลเมตร อยู่ห่างจากกรุงเทพมหานครประมาณ 96.2 กิโลเมตรตามทางหลวงแผ่นดินหมายเลข 1 (ถนนพหลโยธิน) ตรงกลางของเขตเทศบาลมีแม่น้ำเจ้าพระยาเป็นแหล่งน้ำสำคัญและแบ่งเขตเทศบาลออกเป็นสองส่วน มีพื้นที่รับผิดชอบทั้งหมด 12 ตารางกิโลเมตรหรือคิดเป็น 7,500.0 ไร่

## อ้างอิง

## แหล่งข้อมูลอื่น

* เว็บไซต์เทศบาลตำบลป่าโมก

ป่าโมก
หมวดหมู่:อำเภอป่าโมก
คลองเปร็ง

**คลองเปร็ง** เป็นคลองที่เชื่อมระหว่างคลองประเวศบุรีรมย์ผ่านคลองนครเนื่องเขตถึงคลองบางขนาก (คลองแสนแสบ) ในจังหวัดฉะเชิงเทรา มีระยะทาง 448 เส้น หรือ 19.52 กิโลเมตร  ในอดีตเป็นพื้นที่ลุ่มน้ำที่มีต้นเปร็งขึ้นอยู่ทั้ง 2 ฝั่งคลองเป็นจำนวนมาก จึงเรียกคลองนี้ว่า "คลองเปร็ง"

## ประวัติ
คลองเปร็งเริ่มขุดเมื่อ พ.ศ. 2429 แล้วเสร็จใน พ.ศ. 2431 มีวัตถุประสงค์ในการขุดเพื่อระบายน้ำจืดจากคลองบางขนากมาไล่น้ำเค็มออกจากคลองประเวศบุรีรมย์ในฤดูแล้ง เนื่องจากเกิดความเสียหายต่อพืชผลในพื้นที่บริเวณคลองประเวศบุรีรมย์ จนทำให้มีผู้อพยพออกจากบริเวณคลองประเวศบุรีรมย์จำนวนมาก โดยเป็นที่ดินที่เช่าจากนายทุนและผู้มีบรรดาศักดิ์ ทำให้เกิดการอพยพไปยังที่อุดมสมบูรณ์กว่า เมื่อมีการขุดคลองเปร็งจึงได้รับความสนใจในการพัฒนาที่ดิน โดยเจ้าพระยาสุรวงษ์ไวยวัฒน์ (วร บุนนาค) ได้ลงทุนขุดคลองและแบ่งที่ดินออกขายให้ราษฎร แต่การลงทุนขุดต้องใช้เงินจำนวนมาก จึงได้ยืมเงินจากหลวง แต่ก็มิได้ดำเนินการคืนเงิน ทำให้ต้องทูลเกล้าฯ ถวายที่ดินฝั่งตะวันตกของคลองเปร็งแทนเงินที่ยืมไป ต่อมาที่ดินส่วนนี้ได้ตกเป็นของพระเจ้าลูกยาเธอ พระเจ้าลูกเธอ ให้เป็นกรรมสิทธิ์ที่ดินเนื้อที่ 19,357 ไร่ 

เดิมทีจะขุดคลองเปร็งจากคลองบางขนากถึงคลองสำโรง ยาวประมาณ 40 กิโลเมตร แต่เนื่องจากการเสียชีวิตของเจ้าพระยาสุรวงษ์ไวยวัฒน์ (วร บุนนาค) ทำให้ขุดคลองได้เพียง 20 กิโลเมตรจากคลองบางขนากถึงคลองประเวศบุรีรมย์

นอกจากนั้นหลวงแพ่ง กรมการเมืองนครเขื่อนขันธ์ ยังเป็นผู้ดูแลในการขุดคลองเปร็งด้วย แต่ภายหลังประสบปัญหาด้านการเงิน ได้หลบหนีจากพื้นที่เพื่อหนีภาระหนี้สินที่นำเงินค่าจองที่นาของรัฐในคลองเปร็งมาใช้

## การใช้พื้นที่
ริมคลองเปร็งเป็นที่ตั้งของมัสยิดมู่รอกี้บุ้ลอิสลาม (ลาดน้ำขาว) มัสยิดอัลวารุ้ลอิสลาม (สมอเซ) มัสยิดเราะห์มาตุ้ลอิสลาม และวัดเปร็งไพบูลย์ธัญญาหาร ชาวบ้านริมคลองเปร็งประกอบอาชีพทำนาและเลี้ยงสัตว์น้ำเป็นอาชีพหลัก ทำงานหัตถกรรมเป็นอาชีพเสริม โดยมีก๋วยเตี๋ยวโบราณและขนมโบราณเป็นสินค้าที่ขึ้นชื่อ

## อ้างอิง

หมวดหมู่:คลองในจังหวัดฉะเชิงเทรา
แอ่งถูหลู่ฟาน

**แอ่งทูร์ปัน** () หรือ **แอ่งถูหลู่ฟาน** (, อ่าน *ถูหลู่ฟานเผินตี้*; ) เป็นแอ่ง ตั้งใกล้เมืองถูหลู่ฟาน ซึ่งห่างจากเมืองอูหลู่มู่ฉีในเขตปกครองตนเองซินเจียงอุยกูร์ สาธารณรัฐประชาชนจีน มีความลึกประมาณ 157 เมตรวัดจากระดับน้ำทะเลปานกลาง นอกจากนี้แอ่งถูหลู่ฟานยังเป็นสถานที่ที่ร้อนที่สุดในประเทศจีนอีกด้วยในช่วงฤดูร้อน แอ่งถูหลู่ฟานตั้งอยู่ในเส้นทางสายไหม มีการตั้งถิ่นฐานของผู้คนเพื่อทำการเกษตร ประกอบไปด้วยระบบชลประทาน และเป็นแหล่งปลูกองุ่นที่สำคัญของประเทศจีน

## อ้างอิง

* Climate data
* Travel Article on Chinatoday.com.cn
* Turpan -- Ancient Stop on the Silk Road

หมวดหมู่:ซินเจียงอุยกูร์
หมวดหมู่:ธรณีสัณฐานในประเทศจีน
ยฺวิ่นเฉิง

**ยฺวิ่นเฉิง** () เป็นนครระดับจังหวัดที่อยู่ทางใต้สุดในมณฑลชานซี สาธารณรัฐประชาชนจีน ติดกับนครหลินเฝิน และนครจิ้นเฉิงทางทิศเหนือและทิศตะวันออก และติดกับมณฑลเหอหนานและมณฑลฉ่านซีทางทิศใต้และทางตะวันตก จากการสำรวจสำมะโนประชากรปี 2020 ยฺวิ่นเฉิงมีประชากร 4,774,508 คน (5,134,779 คน ในปี 2010) โดยอาศัยอยู่ในตัวเมือง 928,334 คน (680,036 คน ในปี 2010) ซึ่งประกอบด้วยเขตหยานหูเขตเดียว พื้นที่ชุมชนเมืองอีกแห่งหนึ่งอยู่ในทางตอนใต้ของอำเภอผิงลู่ มีผู้อยู่อาศัย 205,080 คน ซึ่งเป็นส่วนหนึ่งของพื้นที่ชุมชนเมืองของนครซานเหมินเสีย

## เขตการปกครอง
คณะบริหารเทศบาลนคร สภานิติบัญญัติ และตุลาการ ตั้งอยู่ในเขตหยานหู () รวมถึงที่ทำการพรรคคอมมิวนิสต์จีนและสำนักความมั่นคงสาธารณะ

## ภูมิอากาศ
ยฺวิ่นเฉิงอยู่ในเขตภูมิอากาศกึ่งแห้งแล้งภาคพื้นทวีปที่ได้รับอิทธิพลจากมรสุม (Köppen *BSk*) แบ่งออกเป็น 4 ฤดู ด้วยความที่เมืองตั้งอยู่ทางใต้สุดของมณฑล และตั้งอยู่ทางทิศเหนือของเทือกเขาจงเถียว ทำให้ไม่เจอกับลมพัดลงลาดเขา (Katabatic wind) เมื่อมีลมพัดมาจากทางทิศใต้ จึงเป็นหนึ่งในสถานที่ที่อบอุ่นที่สุดในมณฑล ในฤดูหนาวอากาศจะแห้งมาก ในขณะที่ฤดูร้อนจะชื้น อุณหภูมิเฉลี่ยของแต่ละเดือนอยู่ระหว่าง  ในเดือนมกราคม ถึง  ในเดือนกรกฎาคม และอุณหภูมิเฉลี่ยรายปีคือ  ปริมาณน้ำฝนระหว่างเดือนมิถุนายนถึงกันยายนรวมกัน คิดเป็นกว่าร้อยละ 60 ของปริมาณน้ำฝนต่อปี

## บุคคลที่มีชื่อเสียง
* กวนอู, ขุนพล และเทพเจ้า
* จิ่ง ไห่เผิง, นักบินอวกาศ ในกองนักบินอวกาศกองทัพปลดปล่อยประชาชน (PLAAC)

## การขนส่ง
*ทางหลวงจีนหมายเลข 209
*ทางด่วนโฮฮอต–เป๋ย์ไห่
*รถไฟความเร็วสูงสายต้าถง–ซีอาน ให้บริการการเดินทางไปยังปักกิ่ง ไท่หยวน และซีอาน นอกจากจะมีสถานีรถไฟยฺวิ่นเฉิงเหนือที่อยู่บริเวณตัวเมืองยฺวิ่นเฉิงแล้ว ยังมีสถานีที่หย่งจี้ และอำเภอเหวินสี่
*ท่าอากาศยานยฺวิ่นเฉิงจางเซี่ยว

## อ้างอิง


หมวดหมู่:เขตการปกครองระดับจังหวัดของมณฑลชานซี
หมวดหมู่:นครในมณฑลชานซี
วัดตะเคียนราม

**วัดตะเคียนราม** เป็นวัดราษฎร์ สังกัดคณะสงฆ์มหานิกาย ตั้งอยู่ในตำบลตะเคียนราม อำเภอภูสิงห์ จังหวัดศรีสะเกษ สร้างเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2515 

วัดตะเคียนราม หรือ **วัดนามวิจิตรตะเคียนราม** เป็นวัดเก่าแก่ของอำเภอภูสิงห์ ปัจจุบันวัดตะเคียนรามเป็นที่ตั้งสรีระสังขารของพระครูประกาศธรรมวัตร (สาย  ปาโมกโข) ผู้เป็นศิษย์ของหลวงปู่สรวง เทวดาเดินดิน วัดไพรพัฒนา หลวงปู่สายเป็นอดีตเจ้าอาวาสวัดตะเคียนรามและเกจิอาจารย์ผู้ทรงวิทยาคุณชาวจังหวัดศรีสะเกษและอีสานใต้ ทางวัดเปิดให้ศิษยานุศิษย์เข้ากราบสักการะสรีระสังขารของหลวงปู่สาย โดยทางวัดได้จัดสร้างมณฑปปราสาทศิลปะขอมเพื่อตั้งสรีระสังขารหลวงปู่สาย ปาโมกโข และเป็นพิพิธภัณฑ์เพื่อจัดแสดงเครื่องอัฐบริขาร

## อ้างอิง

ตะเคียนราม
วัดเปร็งไพบูลย์ธัญญาหาร

**วัดเปร็งไพบูลย์ธัญญาหาร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองเปร็ง ณ บ้านคลองเปรง หมู่ที่ 7 ตำบลคลองเปรง อำเภอเมืองฉะเชิงเทรา จังหวัดฉะเชิงเทรา ปัจจุบันมี พระครูวิบูลย์จริยคุณ(ถวิล ชุตินฺธโร) ดำรงตำแหน่งเจ้าอาวาส 

วัดเปร็งไพบูลย์ธัญญาหาร หรือชาวบ้านเรียกว่า **วัดเปร็ง** ตั้งวัดเมื่อ พ.ศ. 2464 โดยมีนายหรีม จำรูญวงศ์ เป็นผู้ซื้อที่ดินถวายวัด มีเนื้อที่ในการสร้างวัด จำนวน 19 ไร่ 3 งาน 78 ตารางวา ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2543

อาคารเสนาสนะที่สำคัญ ได้แก่ อุโบสถเก่า สร้างประมาณ พ.ศ. 2471 กำแพงอุโบสถมีภาพการใช้ชีวิตของชาวชนบท วิหารและกุฏิสงฆ์สร้างอยู่บนเรือ ปูชนียวัตถุที่สำคัญ ได้แก่ หลวงพ่อพุทธโสธรไม้สาน พระอินทร์ไม้สาน ภายในอุโบสถประดิษฐาน *หลวงพ่อดำ*

## อ้างอิง

เปร็งไพบูลย์ธัญญาหาร
ลีโอ

**ลีโอ** หรือ **เลโอ** สามารถหมายถึง
* ลีโอ (ชื่อ) - ชื่อต้นของบุคคล
* ลีโอ (นามสกุล) - นามสกุลของบุคคล
* ลีโอ เฟนเดอร์ -  นักประดิษฐ์ชาวอเมริกัน
* ลีโอ พุฒ - นักร้อง นักแสดง และพิธีกรชาวไทย
* ลีโอ รัช - นักมวยปล้ำอาชีพชาวอเมริกัน
* เลโอ โซสเซย์ - นักร้อง นักแสดง และพิธีกรชาวไทยเชื้อสายฝรั่งเศส
* ลิโอเนล เมสซิ - นักฟุตบอลชาวอาร์เจนตินา
* เบียร์ลีโอ - ยี่ห้อเบียร์ของประเทศไทย
* สมเด็จพระสันตะปาปาเลโอ - ชื่อพระสันตะปาปา

## ตัวละครในบันเทิงคดี
* ลีโอ - ตัวละครจากเรื่องเกิดชาตินี้พี่ต้องเทพ
* ลีโอ (เอาชีวิตรอดซีรีส์) - ตัวละครจากเรื่องเอาชีวิตรอด
* ลีโอ (วันพีซ) - ตัวละครจากเรื่องวันพีซ
* เลโอ หรือ โลกิ - ตัวละครจากเรื่องแฟรี่เทล ศึกจอมเวทอภินิหาร
* ลีโอ หรือ รุอา - ตัวละครจากเรื่องยูกิโอ 5D's
* อาคาบะ เลโอ - ตัวละครจากเรื่องยูกิโอ ARC-V
* ลีโอ เบค - ตัวละครจากไอเดนทิทีวี
* ลีโอ ฟิตซ์ - ตัวละครจากเรื่องชี.ล.ด์. ทีมมหากาฬอเวนเจอร์ส
* เลโอ ไอโอเลีย - ตัวละครจากเรื่องเซนต์เซย์ย่า
* เลโอ เรกูลัส - ตัวละครจากเรื่องเซนต์เซย์ย่า ภาค The Lost Canvas จ้าวนรกฮาเดส
* เลโอ ไคเซอร์ - ตัวละครจากเรื่องเซนต์เซย์ย่า Next Dimension ศึกถล่มอเวจี
* เลโอ มิเคเน่ - ตัวละครจากเรื่องเซนต์เซย์ย่า โอเมก้า
* อุลตร้าแมนเลโอ - ตัวละครจากอุลตร้าซีรีส์
* ลีโอ (เทคเคน) - ตัวละครจากเทคเคน

## ดูเพิ่ม
* ลีโอนาร์โด

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
เจือนศักดิ์ น้อยสุวรรณ

**เจือนศักดิ์ น้อยสุวรรณ** (11 มิถุนายน พ.ศ. 2487–) อดีตนักร้องของวงดนตรีสุนทราภรณ์ มีผลงานเพลงมากมาย เช่น หลงปอง, คิดไว้ในใจ, อย่างอนนักเลย ฯลฯ

## ประวัติ
เจือนศักดิ์เกิดเมื่อวันที่ 11 มิถุนายน พ.ศ. 2487 ที่ตำบลหน้าเมือง อำเภอเมือง จังหวัดฉะเชิงเทรา เมื่อโตขึ้นเข้ามาทำงานที่องค์การแบตเตอรี่ ในปี พ.ศ. 2511 เจือนศักดิ์ชื่นชอบการร้องเพลงมาตั้งแต่เด็ก เคยเข้าประกวดร้องเพลงชนะระดับประเทศจากเพลง**ยอยศพระลอ** ของ ชินกร ไกรลาศ ด้วยความชื่นชอบทางโลกดนตรีจึงได้เข้ามาเรียนเล่นเปียโนที่โรงเรียนสุนทราภรณ์การดนตรี ในวันที่ 13 สิงหาคม พ.ศ. 2513 

เจือนศักดิ์ได้เรียนเล่นเปียโนกับคุณครูหลายท่าน เช่น ครูสริ ยงยุทธ ครูเจษฎา เดชอุดม แต่ก็แอบมาร้องเพลงกับนักเรียนรุ่นเดียวกันเสมอ ครั้งหนึ่งเจือนศักดิ์กำลังขับร้องเพลงฟ้าแดงของอโศก สุขศิริพรฤทธิ์อยู่ ครูเอื้อ สุนทรสนานได้ยินจึงถามว่าไปหัดมาจากไหน ตนบอกว่าหัดร้องตอนอยู่ท้องไร่ท้องนา ครูเอื้อชมว่าร้องดีมากน่าจะเอาดีทางร้องเพลง เจือนศักดิ์จึงเลิกเล่นเปียโนมาร้องเพลงแทน

เพ็ญศรี พุ่มชูศรี (ศิลปินแห่งชาติ) เคยชมเจือนศักดิ์ว่า เป็นผู้ร้องเพลงของครูเอื้อ สุนทรานานได้ดีที่สุด

## ผลงาน
*หลงปอง (เพลงแรก)
*คิดไว้ในใจ
*อย่างอนนักเลย
*ลมเพ้อ คู่ บรรจงจิตต์ พัฒนาสันต์ (นำมาบันทึกเสียงใหม่)
*บ้านนา คู่ กัญญาวรรณ พัฒนาสันต์ (นำมาบันทึกเสียงใหม่)
วัดหนามแดง (จังหวัดฉะเชิงเทรา)

**วัดหนามแดง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนามแดง อำเภอเมืองฉะเชิงเทรา จังหวัดฉะเชิงเทรา มีพื้นที่ทั้งหมด 27 ไร่ มีพระครูปลัดนายกวัฒน์เป็นผู้รักษาการแทนเจ้าอาวาส

วัดหนามแดงตั้งวัดเมื่อ พ.ศ. 2414 ได้รับพระราชทานวิสุงคามสีมาเมื่อ พ.ศ. 2472 เขตวิสุงคามสีมา กว้าง 80 เมตร ยาว 160 เมตร ได้รับพระราชทานวิสุงคามสีมาครั้งหลังเมื่อวันที่ 27 กุมภาพันธ์ พ.ศ. 2547 ที่ตั้งวัดมีคลองขวางและคลองวังปลานักไหลผ่าน ที่มาของชื่อเนื่องจากในท้องที่นี้เมื่อร้อยกว่าปีก่อนมีต้นไม้ที่เมื่อหนามยังอ่อนจะมีสีแดงสดและทั้งต้นจะมีหนามแหลมคม ชาวบ้านให้ชื่อว่า ต้นหนามแดง (หรือต้นมะนาวโห่) จึงได้นำมาตั้งเป็นชื่อตำบล และต่อมานายหลำ และอำแดงวัน ได้บริจาคที่ดินบริเวณแห่งนี้ให้สร้างวัด และตั้งชื่อว่า "วัดหนามแดง" ตามชื่อตำบล

อุโบสถประดิษฐานพระพุทธชินราชศิลปะสุโขทัย มีภาพวาดจิตรกรรมฝาผนังด้วยสีน้ำอะครีลิค แสดงพุทธประวัติพระพุทธเจ้าประสูติ ตรัสรู้ และปรินิพพานรวม 39 ภาพ ที่จำลองรูปแบบการวาดมาจากวัดพระศรีรัตนมหาธาตุวรมหาวิหาร จังหวัดพิษณุโลก ภายในวัดเป็นที่ประดิษฐานของหลวงพ่อสองพี่น้อง อีกทั้งบริเวณวัดยังเป็นที่ตั้ง *พิพิธภัณฑ์ท้องถิ่นวัดหนามแดง* ซึ่งเป็นพิพิธภัณฑ์เก็บของเก่า รวบรวมเครื่องมือเครื่องใช้ในชุมชนสมัยโบราณ เช่น เรือต่าง ๆ เกวียนโบราณ

## อ้างอิง

หนามแดง
วัดช้างสี

**วัดช้างสี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองลำพูน จังหวัดลำพูน ปัจจุบันมีพระครูวินัยธรอุดม อตฺตสาโร เป็นเจ้าอาวาส

วัดช้างสีเป็นวัดภายในเขตคูเมือง ตั้งอยู่ทางด้านเหนือของเมืองใกล้ประตูช้างสี บนถนนอินทยงยศ ซึ่งมีสถานที่อย่างวัดพระธาตุหริภุญชัยวรมหาวิหาร จวนผู้ว่าราชการจังหวัด ศาลากลางประจำจังหวัด พิพิธภัณฑสถานแห่งชาติ หริภุญไชย สันนิษฐานว่าวัดช้างสีสร้างในราว พ.ศ. 1250 โดยพระนางจามเทวี เมื่อเสร็จจากศึกต้านขุนหลวงมิลังคะ วัดได้รับพระราชทานวิสุงคามสีมาเมื่อ พ.ศ. 2511

อาคารเสนาสนะที่สำคัญ ได้แก่ อุโบสถซึ่งภายในประดิษฐานพระประธานปางมารวิชัย มีภาพจิตรกรรมฝาผนังเรื่องราวพุทธประวัติ หอไตร พระธาตุเจดีย์ได้รับการบูรณะให้อยู่ในสภาพดี

## อ้างอิง

ช้างสี
หมวดหมู่:โบราณสถานในจังหวัดลำพูน
วัดสุพรรณรังษี (จังหวัดลำพูน)

**วัดสุพรรณรังษี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองลำพูน จังหวัดลำพูน มีเนื้อที่ 2 ไร่ 9.2 ตารางวา ปัจจุบันมีพระครูสิริสุตาภิมณฑ์ (ศุภชัย ป.ธ.5) ดำรงตำแหน่งเจ้าอาวาส

วัดสุพรรณรังษีตั้งวัดเมื่อ พ.ศ. 2450 แต่เดิมเป็นวัดของพระสงฆ์ฝ่ายรามัญนิกายที่มีสัญชาติเป็นไทยใหญ่ (เงี้ยว) หรือพม่า เดิมมีชื่อเรียกว่า **วัดมัณฑะเลย์** เมื่อพระสงฆ์ฝ่ายรามัญนิกายหมดไป พระสงฆ์ไทยซึ่งมีพระครูสมุห์คำปัน มหาวณฺโณ ได้เข้ามาอยู่แทน วัดได้รับพระราชทานวิสุงคามสีมาเมื่อวันที่ 18 เมษายน พ.ศ. 2459

อาคารเสนาสนะที่สำคัญ ได้แก่ อุโบสถลักษณะรูปทรงศิลปะแบบพม่า ศาลาการเปรียญ และกุฏิสงฆ์ ปูชนียวัตถุมีเจดีย์รูปทรงศิลปะแบบพม่า พระพุทธรูปไม้ประทับยืนขนาดเท่าคนจริง เป็นพระพุทธรูปปางห้ามสมุทร ศิลปะล้านนา

## อ้างอิง

สุพรรณรังษี
หมวดหมู่:โบราณสถานในจังหวัดลำพูน
นางสาวไทย 2565

**นางสาวไทย 2565** เป็นการจัดประกวดนางสาวไทยครั้งที่ 53 ซึ่งดำเนินจัดประกวดโดย บริษัททีพีเอ็น โกลบอล ซึ่งนางสาวไทย 2565 จะทำกิจกรรมการเก็บตัวผู้เข้าประกวดที่จังหวัดอำนาจเจริญ ระหว่างวันที่ 22 มกราคม จนถึง 26 มกราคม 2565 โดยจัดประกวดรอบตัดสินในวันที่ 6 กุมภาพันธ์ 2565 ณ เซ็นทรัลเวิลด์ ไลฟ์ กรุงเทพมหานคร

## ผลการประกวด

### ลำดับ

## รางวัลพิเศษ

## ผู้เข้าประกวด
ผู้เข้าประกวด 24 คนสุดท้ายที่ได้รับการยืนยัน

## อ้างอิง

## แหล่งข้อมูลอื่น

หมวดหมู่:นางสาวไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2565
หมวดหมู่:ประเทศไทยในปี พ.ศ. 2565
จู๋เป่ย์

thumb|สำนักงานนครจู๋เป่ย์

**จู๋เป่ย์** (เวด-ไจลส์: *Chupei*; พักฟ้าซื้อฮากกา: *Chuk-pet*; เป่อ่วยจีฮกเกี้ยน: *Tek-pak*) เป็นนครแห่งหนึ่งในสาธารณรัฐจีน ตั้งอยู่ในเทศมณฑลซินจู๋ มณฑลไต้หวัน เป็นหนึ่งในเมืองที่เติบโตเร็วที่สุดในไต้หวัน โดยในระหว่างปี 2010 ถึง 2019 มีประชากรเพิ่มขึ้น 51,000 คน ซึ่งสูงที่สุดในบรรดาเขตการปกครองระดับตำบล ซึ่งได้แก่ ตำบล เมือง นคร และเขต เมืองนี้มีการจูงใจให้มีการย้ายถิ่น เนื่องจากอยู่ใกล้กับนครซินจู๋ และอุทยานวิทยาศาสตร์และเทคโนโลยีซินจู๋ อีกทั้งเนื่องจากคณะบริหารท้องถิ่นของเทศมณฑลซินจู๋ได้มุ่งเน้นโครงสร้างพื้นฐานส่วนใหญ่ที่นี่

จู๋เป่ย์มีฐานะเป็น นครภายใต้เทศมณฑล (นครที่ขึ้นกับเทศมณฑล) และเป็นเมืองหลวงของเทศมณฑลซินจู๋

## ประวัติศาสตร์
left|thumb|แผนที่แสดงพื้นที่ของจู๋เป่ย์ (1944)

### จักรวรรดิญี่ปุ่น
ในปี 1920 พื้นที่ของสถานีชิกูโฮกุ () เดิมเรียกว่า "ทุ่งอั่งม้อ" () ต่อมาปี 1941 หมู่บ้านคีวมินาโตะ () และหมู่บ้านรกกะ () ได้ยุบรวมกันกลายเป็น หมู่บ้านชิกูโฮกุ () ซึ่งขึ้นอยู่กับอำเภอชินจิกุ จังหวัดชินจิกุ

### สาธารณรัฐจีน
จู๋เป่ย์แต่เดิมมีฐานะเป็นตำบลขึ้นอยู่กับเทศมณฑลซินจู๋ตั้งแต่ปี 1950 ถึง 1988 โดยในเดือนตุลาคม 1988 ตำบลจู๋เป่ย์ได้รับการยกฐานะเป็นนครภายใต้เทศมณฑล

## ภูมิศาสตร์
จู๋เป่ย์มีอาณาเขตทางทิศตะวันตกเฉียงใต้ติดกับนครซินจู๋ ทิศเหนือติดกับตำบลซินเฟิงและตำบลหูโข่ว ทิศตะวันออกติดกับตำบลชฺยงหลินและเมืองซินผู่ ทิศตะวันออกเฉียงใต้ติดกับเมืองจู๋ตง และทิศตะวันตกติดกับช่องแคบไต้หวัน จู๋เป่ย์เป็นจุดที่แม่น้ำเฟิ่งชานและแม่น้ำโถวเฉียนไหลออกสู่ทะเลช่องแคบไต้หวัน จู๋เป่ย์เป็นเมืองบริวารของนครซินจู๋มาตั้งแต่ตอนที่นครซินจู๋เปลี่ยนแปลงเป็นนครปกครองโดยตรงในปี 1982 จากการที่นครซินจู๋แยกตัวออกจากเทศมณฑลซินจู๋ ทำให้จู๋เป่ย์เป็นเมืองหลวงของเทศมณฑลแทน การที่อยู่ใกล้กับอุทยานวิทยาศาสตร์และเทคโนโลยีซินจู๋ และอุตสาหกรรมเซมิคอนดักเตอร์ ทำให้เมืองนี้มีเงินทุนไหลเข้าจากรัฐบาลมากขึ้นเรื่อย ๆ รวมทั้งการที่ประชากรเพิ่มขึ้นอย่างรวดเร็ว ส่งผลให้มูลค่าอสังหาริมทรัพย์พุ่งสูงขึ้น ประชากรของนครจู๋เป่ย์ในเดือนมกราคม 2017 อยู่ที่ประมาณ 176,966 คน

## เขตการปกครอง
นครจู๋เป่ย์แบ่งออกเป็น 31 หมู่บ้านในเมือง ( *หลี่*) ดังนี้

## เศรษฐกิจ
thumb|ตึกระฟ้าในจู๋เป่ย์ในยามค่ำคืน

ด้านการเกษตรของจู๋เป่ย์ ได้มีการเปลี่ยนจากทำนาข้าวเป็นหลัก เป็นปลูกดอกไม้และผลไม้ที่จะดึงดูดนักท่องเที่ยวมากขึ้น อย่างไรก็ตาม เศรษฐกิจในท้องถิ่นส่วนใหญ่ได้รับแรงหนุนจากอุตสาหกรรมเซมิคอนดักเตอร์ การเก็งกำไรด้านอสังหาริมทรัพย์ และภาคบริการ บางส่วนของนครจู๋เป่ย์ ยังคงเก็บรักษาโครงสร้างพื้นฐานแบบดั้งเดิมไว้หลังจากการรื้อถอนเมืองเก่า นอกจากนี้ยังมีสวนอุตสาหกรรมในเมือง ได้แก่ อุทยานวิทยาศาสตร์ชีวการแพทย์ซินจู๋ และสวนอุตสาหกรรมไฮเทคไถหยวน

## การขนส่ง
[thumb|[สถานีรถไฟจู๋เป่ย์]]
* สถานีรถไฟความเร็วสูงซินจู๋ (ที่ ลิ่วเจีย 六家)
* การรถไฟไต้หวัน สถานีรถไฟจู๋เป่ย์
* ทางหลวงแผ่นดินหมายเลข 1

## อ้างอิง

## แหล่งข้อมูลอื่น

*  

หมวดหมู่:นครภายใต้เทศมณฑลของไต้หวัน
หมวดหมู่:เทศมณฑลซินจู๋
ยางลบสื่อรัก

***ยางลบสื่อรัก*** (; ) เป็นละครโทรทัศน์ญี่ปุ่น ที่สร้างมาจากโชโจมังงะในชื่อภาษาญี่ปุ่นเดียวกัน ออกอากาศทางสถานีโทรทัศน์ทีวีอาซาฮิ ตั้งแต่วันที่ 19 กันยายน จนถึง 18 ธันวาคม ค.ศ. 2021 เผยแพร่บนเน็ตฟลิกซ์ในวันที่ 15 มกราคม 2022 นำแสดงโดย ชุนซูเกะ มิจิเอดะ และ เร็น เมงูโระ

เพลงธีมปิดของ*ยางลบสื่อรัก*ได้แก่ *ซีเครตทอช* () โดยสโนว์แมน และ *อูบุเลิฟ* () โดยนานิวะดันชิ เป็นซิงเกิลใหม่และซิงเกิลเปิดตัวของสโนว์แมนและนานิวะดันชิตามลำดับ
## เรื่องย่อ
ในระหว่างการสอบ อาโอกิ (ชุนซูเกะ มิจิเอดะ) ที่กำลังกระเสือกกระสนหลังเขาไม่ได้นำยางลบเข้ามาในห้องสอบ เขาได้รับความช่วยเหลือจาก ฮาชิโมโตะ (ริโกะ ฟูกูโมโตะ) ที่อาโอกิแอบชอบให้ยืมยางลบของเธอ แต่บนยางลบมีชื่อ อิดะ (เร็น เมงูโระ) เขียนไว้อยู่ ซึ่งตามความเชื่อในญี่ปุ่น หากเขียนชื่อคนที่ชอบไว้บนยางลบและใช้จนหมดก็จะสมหวังในความรัก อิดะที่เห็นเขาใช้ยางลบก้อนนั้นจึงเข้าใจผิดว่าอาโอกิเป็นเจ้าของ

## ตัวละคร
* อาโอกิ แสดงโดย ชุนซูเกะ มิจิเอดะ
* อิดะ แสดงโดย เร็น เมงูโระ
* ฮาชิโมโตะ แสดงโดย ริโกะ ฟูกูโมโตะ
* อัคคุง แสดงโดย จิน ซูซูกิ
* ทานิงูจิ แสดงโดย เซอิจิ ทานาเบะ
* ชุน โทโยดะ แสดงโดย อายูมุ มิจิซูกิ
* โช นิชิงากิ แสดงโดย ฮิโรโตะ นากาบายาชิ

## อ้างอิง

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีทีวีอาซาฮิ
หมวกแม่มด

[thumb|[มาร์กาเรต แฮมิลตัน (นักแสดงหญิง)|มาร์กาเรต แฮมิลตัน รับบทแม่มดชั่วร้ายแห่งทิศตะวันตกในภาพยนตร์ ค.ศ. 1939 เรื่อง*[[เดอะวิซาร์ดออฟออซ (ภาพยนตร์ พ.ศ. 2482)|เดอะวิซาร์ดออฟออซ]]*]]

**หมวกแม่มด** () เป็นรูปแบบหมวกที่แม่มดสวมใส่ในวัฒนธรรมประชานิยม โดยมียอดทรงกรวยและปีกกว้าง

## ที่มาและการออกแบบ
thumb|แม่พิมพ์ไม้แสดงแม่มดบนไม้กวาดพร้อมหมวกทรงกรวย จากหนังสือ''เดอะฮิสทรีออฟวิตเชสและวิซาดส์'' (ค.ศ. 1720)

ที่มาของหมวกแม่มดที่มุ่งเสนอในปัจจุบันนี้เป็นที่ถกเถียงกันอยู่

ทฤษฎีหนึ่งคือภาพติดตาที่เกิดขึ้นจากการต่อต้านยิว ซึ่งใน ค.ศ. 1215 สภาสังคายนาลาเตรันครั้งที่สี่ได้ออกคำสั่งว่าชาวยิวทุกคนต้องสวมเครื่องสวมศีรษะที่ระบุตัวตน โดยหมวกแหลมที่รู้จักกันในชื่อ*[[หมวกชาวยิว|ยูเด็นฮัต]]* อาจเป็นไปได้ว่าหมวกลักษณะนี้มีความเกี่ยวข้องกับมนต์ดำ, การบูชาซาตาน และการกระทำอื่น ๆ ที่ชาวยิวถูกกล่าวหา

ทฤษฎีก่อนหน้านี้คือซากมัมมี่ของ “แม่มด” แห่งซูเบชิ ที่สวมหมวกสีดำทรงแหลมสูงมาก ซึ่งคล้ายกับหมวกที่เป็นสัญลักษณ์พี่น้องของพวกเธอในยุโรปยุคกลาง ทั้งนี้ ซูเบชิ ซึ่งมีอายุระหว่างศตวรรษที่ 4 และ 2 ก่อนสากลศักราช ตั้งอยู่ในหุบเขาสูงทางตะวันออกของเมืองตูร์ปันที่สำคัญ

ทฤษฎีที่คล้ายคลึงกันระบุว่าภาพติดตาของหมวกแม่มดซึ่งเป็นตัวอย่าง ได้เกิดจากอคติในการต่อต้านเควกเกอร์ แม้ว่าหมวกที่เควกเกอร์สวมตามประเพณีจะไม่ถูกชี้ให้เห็น หมวกเควกเกอร์เป็นจุดสนใจของการโต้เถียงทางวัฒนธรรมพิวริตัน แต่หมวกเควกเกอร์เป็นจุดสนใจของการโต้เถียงทางวัฒนธรรม และเป็นไปได้ว่าปฏิกิริยาที่รุนแรงของพิวริตันต่อพวกเควกเกอร์ในช่วงกลางคริสต์ศตวรรษที่ 18 ได้มีส่วนทำให้หมวกกลายเป็นส่วนหนึ่งของการเขียนรูปลักษณ์ของปีศาจ

สมมติฐานอีกข้อหนึ่งเสนอว่าหมวกแม่มดมีต้นกำเนิดมาจากหมวก*[[หญิงขายเหล้า]]* ซึ่งเป็นหมวกที่สวมใส่โดยผู้หญิงที่จำหน่ายเบียร์ที่ชงเองที่บ้าน ตามข้อเสนอนี้ หมวกเหล่านี้ได้รับความหมายเชิงลบเมื่ออุตสาหกรรมการผลิตเบียร์ซึ่งถูกครอบงำโดยผู้ชาย กล่าวหาว่าเป็นผู้ขายเบียร์ที่เจือจางหรือปนเปื้อน ซึ่งได้กล่าวหาว่าหญิงขายเหล้าเป็นผู้ขายเบียร์ที่เจือจางหรือมีมลทิน ร่วมกับความสงสัยทั่วไปว่าสตรีที่มีความรู้ด้านสมุนไพรศาสตร์กำลังทำงานในอาณาเขตลึกลับ โดยที่หมวกหญิงขายเหล้าอาจมีความเกี่ยวข้องกับแม่มด

*[[พ่อมดมหัศจรรย์แห่งเมืองออซ]]*ซึ่งเป็นนวนิยาย ค.ศ. 1900 ของลีแมน แฟรงก์ บอม มีภาพประกอบที่แสดงให้เห็นแม่มดชั่วร้ายแห่งทิศตะวันตกสวมหมวกทรงกรวยสูง เครื่องประดับแฟชันชิ้นนี้ได้รับการนำมาใช้ในภาพยนตร์ดัดแปลงใน ค.ศ. 1939 ซึ่งแม่มดชั่วร้ายรับบทโดยนักแสดงหญิงที่ชื่อมาร์กาเรต แฮมิลตัน

## ในสื่อ
หมวกนี้ได้รับการสวมโดยตัวละครต่อไปนี้:

* แม่มดชั่วร้ายแห่งทิศตะวันตก จาก*[[พ่อมดมหัศจรรย์แห่งเมืองออซ]]* ค.ศ. 1900
* แกนดัล์ฟ จากเรื่อง*[[ฮอบบิท (หนังสือ)|ฮอบบิท]]* และ*[[เดอะลอร์ดออฟเดอะริงส์]]* ค.ศ. 1937
* เจนนิเฟอร์ (รับบทโดยเวโรนิกา เลก) จากเรื่อง*[[ไอแมร์รีด์อะวิตช์]]* ค.ศ. 1942
* ซาแมนธา สตีเฟนส์ จากเรื่อง*[[แม่มดสาวเจ้าเสน่ห์]]* ค.ศ. 1964
* ออร์โค จากเรื่อง*[[ฮี-แมนแอนด์มาสเตอส์ออฟดิยูนิเวิร์ส]]* ค.ศ. 1983
* มิเนอร์วา มักกอนนากัล จากเรื่อง*[[แฮร์รี่ พอตเตอร์]]* (เนื้อเรื่องได้รวมถึงตัวละครที่เป็นหมวกแบบนี้) ค.ศ. 1997 นิยายยังกล่าวถึง "หมวกแหลม" ซึ่งเป็นส่วนหนึ่งของชุดนักเรียนสำหรับโรงเรียนคาถาพ่อมดแม่มดและเวทมนตร์ศาสตร์ แม้ว่าสิ่งเหล่านี้จะไม่ค่อยปรากฏในภาพยนตร์ดัดแปลง

ทั้งนี้ ขึ้นอยู่กับวัสดุที่ใช้ทำหมวก ยอดดังกล่าวอาจถูกสังเกตเป็นประจำในสภาพที่งอ, โค้ง หรือยู่ยี่

## อ้างอิง

## แหล่งข้อมูลอื่น
* 

แม่มด
หมวดหมู่:ฮาโลวีน
แอ่งดานาคิล

**แอ่งดานาคิล** (; ) เป็นแอ่งซึ่งเกิดจากการแยกตัวของเปลือกโลกสามแผ่นซึ่งอยู่ในเขตจะงอยแอฟริกา บริเวณแอ่งดานาคิลประกอบด้วยหินตะกอนทับด้วยหินอัคนี (เช่น หินบะซอลต์) ซึ่งเกิดจากการแยกตัวของแผ่นเปลือกโลกจนหินหลอมเหลวแทรกตัวขึ้นมา

แอ่งดานาคิลเป็นสถานที่ที่ร้อนที่สุดบนโลก ถือตามอุณหภูมิเฉลี่ยทั้งปี และนอกจากนี้ยังเป็นสถานที่ต่ำที่สุดบนโลก ยิ่งไปกว่านั้นยังมีฝนตกไม่มากอีกด้วย แม่น้ำอาวัช (Awash River) ซึ่งไหลผ่านแอ่งก็มักเหือดแห้งหมดจนไม่เหลือให้ไหลลงมหาสมุทรอินเดีย แอ่งดานาคิลเป็นที่ตั้งของภูเขาไฟเอร์ทาเล ภูเขาไฟอายาลู และน้ำพุร้อนดาลอล ซึ่งทั้งหมดเป็นสถานที่ที่มีความร้อนและมีกรดรุนแรง

นักวิทยาศาสตร์ได้พยายามศึกษาว่า มีสิ่งมีชีวิตชนิดใดบ้างที่อาศัยในแอ่งดานาคิลได้ เพื่อที่จะเข้าใจว่าสิ่งมีชีวิตบนดาวดวงอื่นเกิดได้อย่างไร โดยค้นพบว่า สิ่งมีชีวิตส่วนมากมักเป็นจุลชีพที่ชอบสภาวะรุนแรงเช่นเดียวกับนักดาราชีววิทยาศึกษา อย่างไรก็ตาม นักวิทยาศาสตร์บางกลุ่มก็พบว่ามีสิ่งมีชีวิตในพื้นที่แอ่งดานาคิลไม่มากนัก

แอ่งดานาคิลเป็นสถานที่ท่องเที่ยวโดยเฉพาะนักท่องเที่ยวที่ชื่นชอบแหล่งท่องเที่ยวทางธรณีวิทยาอย่างน้ำพุร้อน และทะเลสาบกำมะถันเป็นอาทิ

## อ้างอิง

ด
ซูเปร์โกปาเดเอสปัญญา 2022 นัดชิงชนะเลิศ

**ซูเปร์โกปาเดเอสปัญญา 2022 นัดชิงชนะเลิศ** เป็นการแข่งขันฟุตบอลเพื่อตัดสินหาผู้ชนะของซูเปร์โกปาเดเอสปัญญา ฤดูกาล 2021–22 ซึ่งเป็นการแข่งขันฟุตบอลประจำปีซูเปร์โกปาเดเอสปัญญา ครั้งที่ 38 ระหว่างเรอัลมาดริด และอัตเลติกบิลบาโอ หรือเรียกการพบกันของทั้งสองทีมว่าเอลบิเอโฆกลาซิโกเป็นครั้งที่ 239 โดยแข่งขันเมื่อวันที่ 16 มกราคม ค.ศ. 2022 ณ สนามกีฬาแห่งชาติคิงฟะฮัด ในริยาด ประเทศซาอุดีอาระเบีย

## ทีม

## นัด

### รายละเอียด


{| style="width:100%; font-size:90%;"
|style="width:40%; vertical-align:top;"|
**ผู้เล่นยอดเยี่ยมประจำนัด:**
ลูกา มอดริช (เรอัลมาดริด)

{| width="100%"
|valign="top" width="40%"|

## หมายเหตุ

## อ้างอิง

## แหล่งข้อมูลอื่น

หมวดหมู่:ซูเปร์โกปาเดเอสปัญญา
หมวดหมู่:ฟุตบอลถ้วยสเปนในฤดูกาล 2021–22
หมวดหมู่:นัดการแข่งขันสโมสรฟุตบอลเรอัลมาดริด
หมวดหมู่:นัดการแข่งขันอัตเลติกเดบิลบาโอ
บอนนี (แก้ความกำกวม)

**บอนนี** อาจหมายถึง

* บอนนี (Bonnie) - เป็นชื่อของคนทั่วไป
* บอนนี (Bonny) - เป็นชื่อของคนทั่วไป
* บอนนี (Boney) - เป็นชื่อและนามสกุลของคนทั่วไป
* บอนนี (Bonney) - เป็นชื่อและนามสกุลของคนทั่วไป
* บอนนี เอ็ม.
* บอนนี เอลิซาเบธ พาร์คเกอร์ 

## ตัวละครในบันเทิงคดี
* บอนนี หรือ ยูรีก้า (โปเกมอน) - ตัวละครจากเรื่องโปเกมอน
* จีเวลรี่ บอนนี - ตัวละครจากเรื่องวันพีซ
* บอนนี ร็อกวอลเลอร์ - ตัวละครจากเรื่องคิม พอสสิเบิล
* เจ้าหญิงบอนนิเบล "บอนนี" บั๊บเบิ้ลกัม  - ตัวละครจากเรื่องแอดแวนเจอร์ ไทม์

## ดูเพิ่ม
* 
* รอนนี (แก้ความกำกวม)

หมวดหมู่:หน้าแก้ความกำกวมชื่อสถานที่
หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:นามสกุล
คาร์ล

**คาร์ล** สามารถหมายถึง

## ชื่อบุคคล
* คาร์ล (Karl)
* คาร์ล (Carl)

### กษัตริย์
* จักรพรรดิคาร์ลที่ 1 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 2 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 3 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 6 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 7 แห่งจักรวรรดิโรมันอันศักดิ์สิทธิ์
* จักรพรรดิคาร์ลที่ 1 แห่งออสเตรีย
* สมเด็จพระราชาธิบดีคาร์ลที่ 16 กุสตาฟแห่งสวีเดน
* พระเจ้าคาร์ลที่ 1 แห่งเวือร์ทเทิมแบร์ค

### บุคคลอื่น
* คาร์ล เซแกน นักดาราศาสตร์ชาวอเมริกา
* คาร์ล มาคส์ นักปรัชญาชาวปรัสเซีย
* คาร์ล เดอนิทซ์ จอมพลเรือชาวเยอรมัน
* คาร์ล เบ็นทซ์ ผู้ออกแบบเครื่องยนต์และวิศวกรยานยนต์ชาวเยอรมัน
ฯลฯ

## ตัวละครในบันเทิงคดี
* คาร์ล (Karl) - ตัวละครจากเรื่องล่าขุมทรัพย์สุดขอบฟ้า
* คาร์ล (Karl) หรือ คลาวด์ (Cloud) - ตัวละครจากเรื่องแฟลชแดช ดริฟท์สายฟ้า
* คาร์ล (Karl) หรือ คุรุโตะ (Kuruto) - ตัวละครจากเรื่องโปเกมอน เดอะมูฟวี่ ตอน โซโลอาร์ค เจ้าแห่งมายา
* คาร์ลเดอะกริมแรบบิท (Carl the Grim Rabbit) - ตัวละครจากเรื่องลูนีย์ตูนส์
* คาร์ลิโน่ "คาร์ล" คาซากรานเด้ (Carlino "Carl" Casagrande) - ตัวละครจากเรื่องเดอะลาวด์เฮาส์และเดอะคาซากรานเด้ส์
* คาร์ล ไรท์แบล็ก (Carl Ryback) - ตัวละครจากเรื่องเกิดชาตินี้พี่ต้องเทพ
* คาร์ล คาร์ล (Carl Karl) - ตัวละครจากเรื่องฟีเนียสกับเฟิร์บ

## ดูเพิ่ม
* 
* ไคเซอร์คาร์ล
* คาร์ลอส
* มาร์โก
* พาร์ก
* เรย์
* โจ
* โก

หมวดหมู่:หน้าแก้ความกำกวมชื่อบุคคล
หมวดหมู่:ชื่อภาษาตะวันตก
หมวดหมู่:ชื่อตัว
วิกเตอร์ (แก้ความกำกวม)

**วิกเตอร์** หรือ **วิคเตอร์** สามารถหมายถึง
* วิกเตอร์ (ชื่อ) - ชื่อต้นของบุคคล
* วิกเตอร์ - นักมวยปล้ำอาชีพชาวแคนาดา

## ตัวละครในบันเทิงคดี
* วิกเตอร์ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
* วิกเตอร์ (เอาชีวิตรอดซีรีส์) - ตัวละครจากเรื่องเอาชีวิตรอด
* วิกเตอร์ (นินจาคาถาโอ้โฮเฮะ) - ตัวละครจากเรื่องนินจาคาถาโอ้โฮเฮะ
* วิคเตอร์ คาลาเวรา - ตัวละครจากเรื่องวิคเตอร์และวาเลนติโน่
* วิกเตอร์ แฟรงเกนสไตน์ - ตัวละครจากเรื่องแฟรงเกนสไตน์
* วิกเตอร์ สโตน - ตัวละครจากในดีซีคอมิกส์
* วิกเตอร์ ฟรีส - ตัวละครจากในดีซีคอมิกส์
* วิกเตอร์ เชดด์ - ตัวละครจากในมาร์เวลคอมิกส์
* วิคเตอร์ วอน ดูม - ตัวละครจากในมาร์เวลคอมิกส์
* วิคเตอร์ ครีด - ตัวละครจากในมาร์เวลคอมิกส์
* วิคเตอร์ นีกีฟอรอฟ - ตัวละครจากเรื่องยูริ!!! on ICE

## ดูเพิ่ม
* 
* วิกเตอร์ เอ็มมานูเอล
* คอนสแตนติน (แก้ความกำกวม)

หมวดหมู่:หน้าแก้ความกำกวมชื่อสถานที่
หมวดหมู่:หน้าแก้ความกำกวมชื่อบุคคล
หมวดหมู่:ชื่อภาษาตะวันตก
หมวดหมู่:ชื่อตัว
พระมหากษัตริย์คาทอลิกแห่งสเปน

ศัพท์ **พระมหากษัตริย์คาทอลิก** หมายถึงสมเด็จพระราชินีนาถอิซาเบลที่ 1 แห่งกัสติยาและพระเจ้าเฟร์นันโดที่ 2 แห่งอารากอน การอภิเสกสมรสของทั้งสองพระองค์นั้นถือเป็นการรวมชาติสเปนโดยพฤตินัย โดยทั้งสองพระองค์เป็นสมาชิกในราชวงศ์ตรัสตามาราและยังเป็นพระญาติกันผ่านทางพระเจ้าฆวนที่ 1 แห่งกัสติยา เนื่องจากถือเป็นการแต่งงานในหมู่พระญาติซึ่งผิดกฎหมายศาสนาในสมัยนั้น จึงได้รับพระราชานุญาตจากสมเด็จพระสันตะปาปาซิกตัสที่ 4 เป็นกรณีพิเศษ นักวิชาการส่วนใหญ่เห็นต้องกันว่าการอภิเษกสมรสนี้ถือเป็นการรวมสเปนเป็นหนึ่งอาณาจักร

เนื่องจากการกำเนิดสเปนนั้นมีลักษณะเป็นการรวมสองราชวงศ์เข้าด้วยกันมากกว่าจะมีลักษณะเป็นรัฐเดี่ยว โดยกัสติยาและอารากอนยังคงแยกเป็นอาณาจักรของตนมาโดยตลอดจนกระทั่งมีพระราชกฤษฎีกานูเอบาปลันตาใน ค.ศ. 1707–1716 ราชสำนักของทั้งสองพระองค์ในสมัยนั้นย้ายเมืองอยู่บ่อยครั้งเนื่องจากมีความจำเป็นในการเรียกแรงสนับสนุนจากเหล่าขุนนางศักดินาทั้งหลาย พระราชอิสริยยศ "พระมหากษัตริย์และพระราชินีคาทอลิก" () เป็นพระราชสมัญญาที่ได้รับถวายจากสมเด็จพระสันตะปาปาอเล็กซานเดอร์ที่ 6 ใน ค.ศ. 1494 ในฐานะของกษัตริย์ผู้พิทักษ์ความเชื่อในนิกายโรมันคาทอลิก

## หมายเหตุ

## อ้างอิง

หมวดหมู่:จักรวรรดิสเปน
หมวดหมู่:คู่แต่งงาน
มาร์โก

**มาร์โก** หรือ **มาร์โก้** สามารถหมายถึง
* มาร์โก (Marco)
* มาร์โก (Margo)

## ตัวละครในบันเทิงคดี
* มาร์โก (Marco) - ตัวละครจากเรื่องวันพีซ
* มาร์โก (Margo) - ตัวละครจากเรื่องโปเกมอน เดอะมูฟวี่ ตอน เรื่องราวแห่งผองเรา
* มาร์โก โบดท์ (Marco Bodt) - ตัวละครจากเรื่องผ่าพิภพไททัน
* มาร์โก้ ดิแอซ (Marco Diaz) - ตัวละครจากเรื่องเจ้าหญิงซ่ากับปีศาจเจ้าปัญหา
* มาร์โก้ โรเบิร์ตส์ (Margo Roberts) - ตัวละครจากเรื่องเดอะลาวด์เฮาส์

## ดูเพิ่ม
* คาร์ล

หมวดหมู่:ชื่อภาษาตะวันตก
หมวดหมู่:ชื่อตัว
เสียงเสี่ยงและอาไฉ

**เสียงเสี่ยง** () และ **อาไฉ** () ทั้งสองตัวนี้ เป็นแมวของไช่ อิงเหวิน ประธานาธิบดีของประเทศไต้หวัน โดย *เสียงเสี่ยง* เป็นแมวเพศเมียสีเทา ส่วน *อาไฉ* เป็นแมวเพศผู้สีเหลืองแดง ทั้งนี้ไช่ อิงเหวิน ถือเป็นสตรีคนแรกที่ได้รับเลือกให้เป็นประธานาธิบดีของประเทศไต้หวัน และเป็นสตรีผู้ปกครองประเทศที่พูดภาษาจีนคนแรก นับตั้งแต่รัชกาลของบูเช็กเทียน จักรพรรดินีคนแรกและคนเดียวของจีนเมื่อคริสต์ศตวรรษที่ 8

## ประวัติ
*เสียงเสี่ยง* เกิดเมื่อ พ.ศ. 2554 ถูกไช่เก็บมาเลี้ยงตั้งแต่ พ.ศ. 2555 เดิมเป็นลูกแมวจรจัดที่เซียว เม่ย์ฉิน สมาชิกสภานิติบัญญัติจากพรรคประชาธิปไตยก้าวหน้า พบข้างสถานีรถไฟใกล้เมืองฮวาเหลียน ในสภาพเปื้อนโคลน หลังเกิดพายุซาวลาในปีนั้น ส่วน *อาไฉ* เป็นแมวฟาร์มซึ่งไช่ได้รับเป็นของขวัญจากเพื่อน เมื่อคราวหาเสียงเพื่อชิงตำแหน่งประธานาธิบดี แมวตัวนี้ถูกพบในไร่สับปะรด เทศมณฑลไถตง ทางตะวันออกเฉียงใต้ของไต้หวัน

ก่อนไช่จะขึ้นรับตำแหน่งประธานาธิบดี เธออาศัยอยู่ในห้องชุดขนาดเล็กร่วมกับแมวทั้งสองตัว เดิมเสียงเสี่ยงมีสภาพผอมโซ และป่วยเป็นโรคผิวหนังเพราะเนื้อตัวเคยเต็มไปด้วยโคลน แต่เมื่อได้รับการเลี้ยงดูจากไช่ได้ไม่นาน เสียงเสี่ยงก็มีสุขภาพดี ไช่กล่าวว่าแมวสองตัวนี้เข้ากันได้ดี แต่ก็ทะเลาะกันบ้างในบางครั้ง

นอกจาก *เสียงเสี่ยง* และ *อาไฉ* แล้ว ไช่ยังรับเลี้ยงหมานำทางที่เกษียณแล้วไปเลี้ยงที่บ้านของเธอ สื่อมวลชนไต้หวันสอบถามไช่ว่าแมวของเธอจะมีปัญหากับหมาที่เธอรับเลี้ยงหรือไม่ ไช่ตอบว่า "[หมาเหล่านี้] ได้รับการฝึกฝนมาอย่างดีแล้วและเข้ากันได้กับแมวแน่นอนค่ะ" ไช่รับหมาสามตัวไปเลี้ยงในเดือนตุลาคม พ.ศ. 2559 ได้แก่ เบลลา บันนี และมารุ โดยไช่กล่าวถึงหมาของเธอว่า *เบลลา* เป็นหมาตัวโปรดของเธอ *บันนี* เป็นหมาที่สง่างาม และ *มารุ* เป็นหมาขี้อาย ต่อมาเธอรับเลี้ยงหมาอีกตัวหนึ่งชื่อ เล่อเล่อ () เป็นหมาค้นหาและกู้ภัยเกษียณอายุ

## การปรากฏในสื่อ
ระหว่างที่ไช่ อิงเหวิน ดำรงตำแหน่งประธานาธิบดี เธอมักอัปเดตเรื่องราวต่าง ๆ ลงในสื่อสังคมออนไลน์เป็นประจำ โดยเฉพาะแมวของเธอ ซึ่งได้รับความนิยมมาก ในช่วงการแพร่ระบาดของโควิด-19 มีการห้ามไม่ให้ชาวไต้หวันเล่นตลกเกี่ยวกับข่าวลือเรื่องเท็จเกี่ยวกับการแพร่โรคช่วงวันเมษาหน้าโง่ ไช่จึงโพสต์ภาพของตนเองกับแมวตัวหนึ่งว่า "เราแสดงอารมณ์ขันได้...แต่เราไม่สามารถเล่นมุกตลกที่เกี่ยวกับโรคแพร่ระบาดนี้ได้ เพื่อหลีกเลี่ยงการกระทำผิดกฎหมาย" และ "ฉันขอให้ทุกท่านมีแต่ความสนุกสนาน มีสุขภาพดีและปลอดภัยในวันเมษาหน้าโง่นะคะ"

มีการจัดการแข่งขันเบสบอลระหว่างไชนาทรัสต์บราเดอส์กับยูนิ-เพรซิเดนต์เซเว่นอีเลฟเว่นไลออนส์ หลังยกเลิกการล็อกดาวน์ในไต้หวัน ไช่โพสต์ภาพตนเองรับชมการแข่งขันที่บ้านร่วมกับแมวตัวหนึ่ง ในทวิตเตอร์ มีการตั้งแฮชแท็ก #ThisAttackComeFromTaiwan มีเป้าประสงค์เพื่อต้อนรับนักท่องเที่ยวจากต่างประเทศให้มาเยือนไต้หวันหลังยกเลิกล็อกดาวน์ และลงภาพทิวทัศน์ของไต้หวัน ชานมไข่มุก และแมวของไช่

พ.ศ. 2562 ไช่โพสต์ภาพอาไฉที่กำลังตั้งใจดูโทรทัศน์ลงโซเชียลมีเดีย โดยวันวาเลนไทน์ปีเดียวกันนั้น ไช่ส่งข้อความถึงประชาชนพร้อมกับแมวทั้งสองตัว ก่อนการเลือกตั้งที่จะมีขึ้นใน พ.ศ. 2563 ไช่แนะนำกับผู้สนับสนุนของเธอว่าอย่าสนใจ "ข่าวปลอม" เรื่องสุขภาพของแมว และแมวของเธอยังมีสุขภาพดี

เดือนกรกฎาคม พ.ศ. 2563 ไช่เยี่ยมชมอุทยานการศึกษาเพื่อคุ้มครองสัตว์ซินจู๋ เธอกล่าวแถลงการณ์เรียกร้องให้ประชาชนผู้ต้องการเลี้ยงสัตว์ นำสัตว์จรจัดไปเลี้ยงแทนการซื้อ

## อ้างอิง

หมวดหมู่:แมวที่มีชื่อเสียง
หมวดหมู่:สัตว์ในการเมือง
เฌโวด็อง

**เฌโวด็อง** (, ; ) คือดินแดนในประวัติศาสตร์ซึ่งปัจจุบันตั้งอยู่ในจังหวัดลอแซร์ของประเทศฝรั่งเศส โดยมีที่มาของชื่อจากชาวกาบาลี (Gabali) ซึ่งเป็นหนึ่งในชนเผ่าชาวกอล

## ประวัติศาสตร์
ภายหลังจากการยึดครองดินแดนมาจากชาวกอล ชาวโรมันได้เก็บรักษาเมืองหลวงของชาวกาบาลี ซึ่งชื่อว่า *อันเดริตูง* () และต่อมาเปลี่ยนชื่อเป็น *กาบาลูง* () และได้กลายเป็นฌาวอลเป็นต้นมา

### สมัยกลาง
ในช่วงต้นสมัยกลาง เฌโวด็องได้อยู่ภายใต้การปกครองของเคาน์ตีตูลูซ ในช่วงต้นคริสต์ศตวรรษที่ 10 ม็องด์ได้กลายเป็นเมืองหลวงทางศาสนาและการปกครองของเฌโวด็องแทนที่ฌาวอล โดยทางทิศตะวันตกของเฌโวด็องนั้นคือไวเคาน์ตีแกรซ ต่อมาใน ค.ศ.​ 1096 เคานต์แห่งตูลูซซึ่งได้เข้าร่วมในสงครามครูเสดได้โอนสิทธิ์บริเวณดินแดนฝั่งตะวันออกของเฌโวด็องให้แก่มุขนายกแห่งม็องด์ ต่อมาใน ค.ศ. 1166 ได้ตกเป็นของพระเจ้าอัลฟอนโซที่ 2 แห่งอารากอน

## อ้างอิง

หมวดหมู่:ราชบัลลังก์อารากอน
เคาน์ตีบาร์เซโลนา

**เคาน์ตีบาร์เซโลนา** (; ) ในอดีตเคยเป็นดินแดนช่วงพรมแดนภายใต้การปกครองของราชวงศ์การอแล็งเฌียง ในคริสต์ศตวรรษที่ 10 เคานต์แห่งบาร์เซโลนาล้วนมีเอกสิทธิ์เป็นของตนเองในการปกครอง โดยมีผู้ปกครองสืบทอดหลายชั่วคนซึ่งมักจะรบกับรัฐเคาะลีฟะฮ์กุรฏุบะและไตฟาอื่น ๆ ต่อมา โดยเหล่าเคานต์ที่เคยปกครองนั้นมักใช้การเสกสมรสเพื่อเข้าเป็นพันธมิตรกับเคาน์ตีกาตาลาอื่น ๆ และเพิ่มพูนอิทธิพลของตนในอุตซิตาญอ ในปีค.ศ. 1164 เคาน์ตีบาร์เซโลนาได้เข้าเป็นรัฐร่วมประมุขกับราชอาณาจักรอารากอน ตั้งแต่บัดนั้นประวัติศาสตร์ของเคาน์ตีบาร์เซโลนาจึงได้ผนึกเข้ากับราชบัลลังก์อารากอนไปโดยปริยาย แต่เมืองบาร์เซโลนานั้นยังคงมีความสำคัญเฉพาะตนอยู่ โดยภายใต้การปกครองของราชบัลลังก์ฯ เคาน์ตีบาร์เซโลนาและเคาน์ตีกาตาลาอื่น ๆ ได้พัฒนาร่วมกันกลายเป็นราชรัฐกาตาลุญญาในเวลาต่อมา
ราชวงศ์บูร์บง-อ็องฌู

**ราชวงศ์บูร์บง-อ็องฌู** โดยทั่วไปรู้จักกันในนาม **ราชวงศ์บูร์บง** () คือราชวงศ์ที่ปกครองราชอาณาจักรสเปน ถือเป็นสายสเปนจากราชวงศ์บูร์บงของฝรั่งเศส-นาวาร์ ราชวงศ์นี้ก่อตั้งขึ้นในวันที่ 16 พฤศจิกายน ค.ศ. 1700 เมื่อเฟลิเป (ฟีลิป) ดยุกแห่งอ็องฌู พระราชปนัดดาในพระเจ้าการ์โลสที่ 2 แห่งสเปน ขึ้นครองราชย์อย่างเป็นทางการ

ราชวงศ์นี้ปกครองสเปนตั้งแต่ ค.ศ. 1700 จนถึงปัจจุบัน โดยขาดช่วงในการรุกรานของฝรั่งเศส (1808–1813), *[[Sexenio Democrático]]* (1868–1874), สาธารณรัฐที่ 2 (1931–1939) และสเปนภายใต้การนำของฟรังโก (1939–1975) ปัจจุบันมีพระมหากษัตริย์จากราชวงศ์บูร์บง-อ็องฌู 11 พระองค์ โดยพระองค์แรกคือพระเจ้าเฟลิเปที่ 5 และองค์ปัจจุบันคือสมเด็จพระราชาธิบดีเฟลิเปที่ 6

## รายพระนาม

*หมายเหตุ: ฆวน (ที่ 3) เดโบร์บน (ผู้อ้างสิทธิ์ *ค.ศ. 1941-1977*)

## พระราชพงศาวลี

## อ้างอิง


หมวดหมู่:ราชวงศ์สเปน
หมวดหมู่:ประวัติศาสตร์สเปน
กษัตริย์
บูร์บง-อ็องฌู
วัดอ่างศิลา (จังหวัดชลบุรี)

**วัดอ่างศิลา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างศิลา อำเภอเมืองชลบุรี จังหวัดชลบุรี

วัดอ่างศิลาตั้งวัดเมื่อ พ.ศ. 2377	ได้รับพระราชทานวิสุงคามสีมาเมื่อ พ.ศ. 2382 ได้ปฏิสังขรณ์ขึ้นใหม่ในสมัยรัชกาลที่ 4  เดิมชื่อ **วัดอ่างศิลานอก** ตั้งอยู่ใกล้กับวัดอ่างศิลาในซึ่งภายหลังรวมกันเป็นวัดเดียวกันเมื่อ พ.ศ. 2459 กรมศิลปากรได้ขึ้นทะเบียนวัดอ่างศิลาเป็นโบราณสถานสำคัญของชาติ มาตั้งแต่ พ.ศ. 2542 เริ่มมีการบูรณะอุโบสถเมื่อ พ.ศ. 2558 บูรณะมณฑปเมื่อ พ.ศ. 2560 บูรณะวิหารเมื่อ พ.ศ. 2561 และ บูรณะเจดีย์ด้านหน้าวิหารเมื่อ พ.ศ. 2562

อาคารเสนาสนะที่สำคัญ ได้แก่ อุโบสถมีรูปแบบสถาปัตยกรรมพระราชนิยมในรัชกาลพระบาทสมเด็จพระนั่งเกล้าเจ้าอยู่หัว เครื่องบนไม่มีช่อฟ้าและใบระกา มีเสาพาไลสี่เหลี่ยมล้อมรอบ เครื่องลำยองเป็นปูนปั้น หน้าบันประดับเครื่องถ้วยลายคราม ซุ้มประตูและหน้าต่างประดับปูนปั้นลายพันธุ์พฤกษา ภายในประดิษฐานพระพุทธรูปปางมารวิชัย มีภาพฝาผนังเขียนเรื่องราวพุทธประวัติ ฝีมือของขรัวอินโข่ง มณฑปมีหลังคาเป็นเรือนยอด ประดิษฐานรอยพระพุทธบาท ฝาผนังภายในมณฑปเขียนภาพอดีตพระพุทธเจ้า และเจดีย์ทรงเครื่อง ฐานสิงห์สามชั้นรองรับบัวปากระฆังที่มีลักษณะเป็นกลีบบัวซ้อนชั้น เรียกว่าบัวกลุ่มหรือบัวคลุ่ม ถัดขึ้นไปเป็นองค์ระฆัง รองรับบัลลังก์ บัวคลุ่มเถา ปลี ลูกแก้วและเม็ดน้ำค้าง

## อ้างอิง

หมวดหมู่:โบราณสถานในจังหวัดชลบุรี
อ่างศิลา
วัดเสม็ด (จังหวัดชลบุรี)

**วัดเสม็ด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ด อำเภอเมืองชลบุรี จังหวัดชลบุรี มีเนื้อที่ทั้งหมด 31 ไร่ 2 งาน 20 ตารางวา

วัดเสม็ดมีผู้มอบที่ดินถวายสร้างวัด จำนวน 6 ไร่ 1 งาน 20 ตารางวา คือ นางไท ได้รับอนุญาตให้สร้างวัดเมื่อวันที่ 15 พฤษภาคม พ.ศ. 2398 ได้รับพระราชทานวิสุงคามสีมา เมื่อ วันที่ 12 เมษายน พ.ศ. 2402 เขตวิสุงคามสีมา กว้าง 16 ยาว 28 เมตร

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2421 ในสมัยที่สมภารจั่นเป็นเจ้าอาวาส ช่างผู้สร้าง คือ หลวงปลัดชู กว้าง 16 เมตร ยาว 28 เมตร อุโบสถก่ออิฐถือปูน หลังคาเครื่องไม้มุงกระเบื้องดินเผา รอบอาคารมีพาไล หน้าบันประดับปูนปั้นลายพันธุ์พฤกษา ภายในมีภาพจิตรกรรมฝาผนัง การปลงกรรมฐานของพระภิกษุด้วยวิธีพิจารณาอสุภ 10 หรือการทำกรรมฐานด้วยการพิจารณาร่างกายซากศพที่ถูกสัตว์ยื้อแย่งกัดกิน และมีภาพเทวดา พญาครุฑ พญานาค พญายักษ์ พญาวานร ภาพพระอรหันตสาวกซึ่งสูงด้วยญาณสมาบัติ ภาพทวยเทพร่ายรำแสดงความยินดีในชัยชนะของพระพุทธเจ้าต่อพญามาร ภาพของชาวตะวันตก ปรากฏรูปทหารขี่ม้า และเรือกลไฟแบบฝรั่ง สำหรับการใช้สีและเส้นค่อนข้างน้อย สีที่ใช้ก็อยู่ในกลุ่มสีค่อนข้างหม่น เช่น น้ำตาล เทา เป็นต้น วิหารกว้าง 6 เมตร ยาว 8 เมตร สร้างเสร็จเมื่อ พ.ศ. 2480 ศาลาการเปรียญ กว้าง 16 เมตร ยาว 28 เมตร สร้างเสร็จเมื่อ พ.ศ. 2521 กุฏิ กว้าง 10 เมตร ยาว 14 เมตร สร้างเสร็จเมื่อ พ.ศ. 2510 และหอระฆัง กว้าง 6 เมตร สูง 10 เมตร สร้างเสร็จเมื่อ พ.ศ. 2500 

## อ้างอิง

เสม็ด
ตามหัวใจไปสุดขอบฟ้า

**ตามหัวใจไปสุดขอบฟ้า** (, ) เป็นอนิเมะที่สร้างโดยแมดเฮาส์ ออกฉายในญี่ปุ่นตั้งแต่เดือนมกราคมถึงมีนาคม พ.ศ. 2560

## เชิงอรรถ

## อ้างอิง

หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวเซเน็ง
หมวดหมู่:มังงะที่ตีพิมพ์ในปี พ.ศ. 2560
หมวดหมู่:ภาพยนตร์อนิเมะที่ออกฉายในปี พ.ศ. 2561
หมวดหมู่:แมดเฮาส์

หมวดหมู่:เมเดียลิงก์
นครฮวาเหลียน

**นครฮวาเหลียน** () เป็นนครภายใต้เทศมณฑล และศูนย์กลางการปกครองของเทศมณฑลฮวาเหลียน ประเทศไต้หวัน ตั้งอยู่บนชายฝั่งทะเลตะวันออกของเกาะไต้หวันบนมหาสมุทรแปซิฟิก และมีประชากรจำนวน 106,368 คน

## ชื่อ
จากบันทึกทางประวัติศาสตร์ของเทศมณฑลฮวาเหลียน () บันทึกว่าเมืองนี้เดิมเรียก "กีไหล" [Kiray] () มาจนถึงต้นศตวรรษที่ 20 ซึ่งชื่อนี้เกี่ยวข้องกับชาวพื้นเมืองไต้หวันที่ชื่อว่า ชาว Sakiraya

หลังจากที่ไต้หวันตกอยู่ใต้การปกครองของญี่ปุ่นในปี 1895 ผู้สำเร็จราชการไต้หวันได้พยายามเปลี่ยนชื่อเพราะคำว่า "กีไหล" นั้นออกเสียงเหมือนกับคำภาษาญี่ปุ่นที่แปลว่า "ไม่ชอบ" () และในท้ายที่สุดก็ได้เปลี่ยนชื่อเป็น "คาเร็งโก" หรือท่าเรือคาเร็ง () ต่อมาหลังสงครามโลกครั้งที่ 2 สาธารณรัฐจีนที่นำโดยก๊กมินตั๋ง ได้รับเอาตัวอักษรคันจิมาใช้เป็นชื่อ แต่ย่อให้สั้นลงเหลือแค่ "คาเร็ง" () หรือในภาษาจีนกลางอ่านว่า *ฮวาเหลียน*

## ประวัติศาสตร์
มีชาวสเปนมาสร้างเหมืองทองคำในฮวาเหลียนเมื่อปี 1622 ต่อมาเริ่มมีการตั้งรกรากถาวรเมื่อปี 1851 ชาวนาชาวจีนฮั่นราว 2,200 คนนำโดย หวง อาเฟิ่ง (黃阿鳳) เดินทางจากไทเปมายังเฟิงชวัน (; ปัจจุบันเป็นพื้นที่ใกล้กับสถานีรถไฟฮวาเหลียน) ในปี 1875 มีชาวนาจำนวนที่มากขึ้นซึ่งนำโดย หลิน ชางอัน (林蒼安) เดินทางจากอี๋หลานมาตั้งรกรากที่เฟิงชวัน

เมื่ออยู่ภายใต้การปกครองของญี่ปุ่น ได้มีการก่อตั้ง **เมืองคาเร็งโก** () ขึ้นในปี 1920 ต่อมาในปี 1940 เมืองนี้ก็ได้ยกฐานะขึ้นเป็น นครคาเร็งโก ขึ้นกับจังหวัดคาเร็งโก

เมื่อวันที่ 25 ตุลาคม 1945 ญี่ปุ่นได้ส่งมอบไต้หวันให้กับสาธารณรัฐจีนที่อยู่ภายใต้การนำของรัฐบาลก๊กมินตั๋ง ต่อมาในเดือนมกราคม 1946 รัฐบาลก๊กมินตั๋งได้กำหนดให้นครฮวาเหลียนมีฐานะเป็นนครที่อยู่ภายใต้ปกครองของเทศมณฑลฮวาเหลียน และกำหนดให้เป็นศูนย์กลางการปกครองของเทศมณฑล

เมื่อวันที่ 3 เมษายน 2024 เกิดแผ่นดินไหวใหญ่ใกล้นครฮวาเหลียน

## เมืองแฝดและเมืองพี่น้อง
นครฮวาเหลียนเป็นเมืองแฝดกับ
* อุลซัน เกาหลีใต้ (1982)
* โยนากูนิ ญี่ปุ่น (1982)
* แอลบูเคอร์คี (Albuquerque) สหรัฐ (1983)
* เบลวีว (Bellevue) สหรัฐ (1984)
* เอาท์ชอร์น (Oudtshoorn) แอฟริกาใต้ (1985)

นครฮวาเหลียนมีความสัมพันธ์ฉันมิตรกับ
* ทากาจิโฮะ ญี่ปุ่น (2005)
* ไซปัน หมู่เกาะนอร์เทิร์นมาเรียนา สหรัฐ (2007)

## ดูเพิ่ม
* แผ่นดินไหวที่ฮวาเหลียน พ.ศ. 2561

## อ้างอิง

## แหล่งข้อมูลอื่น

* 
* 


หมวดหมู่:เทศมณฑลฮวาเหลียน